แบงก์โน้ตส์
ช่วงนี้งานเข้า เฮียเอ๊าะ “สาธิต รังคสิริ” อธิบดีกรมสรรพากร สวมใจสิงห์ขึ้นหลังเสือไม่เก็บภาษีหุ้นชินคอร์ป ของคนตระกูลชินวัตร 1.2 หมื่นล้านบาท!!!
30 มี.ค. 2555

ตระกูล ‘อ.’
ช่วงนี้งานเข้า เฮียเอ๊าะ “สาธิต รังคสิริ” อธิบดีกรมสรรพากร สวมใจสิงห์ขึ้นหลังเสือไม่เก็บภาษีหุ้นชินคอร์ป ของคนตระกูลชินวัตร 1.2 หมื่นล้านบาท!!!
เฮียเอ๊าะ ยืนยันแน่วแน่ว่า ศาลตัดสินการซื้อขายหุ้นของ “โอ๊ค” และ “เอม” ลูกรักพ่อแม้วเป็นโมฆะ ไม่ต้องเสียภาษี




ส่วนกรณีอดีตนายกฯ ทักษิณ ชินวัตรพลิกดูตับไตไส้พุงหมดแล้ว ซื้อในตลาดหุ้นไม่เสียภาษีตัดตอน ให้เสร็จเรียบโร้ยไม่ต้องมาเป็นปัญหากวนใจนายใหญ่
แต่ขณะเดียวกัน กรณีหวยบนดิน ศาลเดียวกันตัดสินเหมือนกันว่า ดำเนินการไม่ถูกต้อง แต่กรมสรรพากรไม่ยักตีความว่า การซื้อขายของผู้ขายผู้ซื้อไม่เป็นโมฆะ เหมือนโอ๊คเอมซื้อขายหุ้น
ที่สำคัญเจ้าหน้าที่กรมสรรพากรลุยเดินหน้ารีดภาษีผู้ค้าหวยบนดินไม่ยั้ง ตั้งแต่หลักพันไปถึงหลักแสนบาท
ทำเอาแต่ผู้ค้าแฟนคลับนายใหญ่ถึงกับงงจุกอกว่า กรมสรรพากรทำไมถึงทำกับฉันได้
มาตรฐานการเก็บภาษีของกรมสรรพากรอยู่ที่ไหนกัน!! แหมชื่ออธิบดีก็บอกอยู่แล้วว่าเป็นตระกูล อ. เหมือน โอ๊ค เอม อุ๊งอิ๊ง
ทำไมที่ภาษีลูกนายใหญ่ ภาษีนายใหญ่ กรมสรรพากรดำน้ำมุดดินไม่เก็บ แต่ที่ภาษีเราแฟนคลับนายใหญ่เหมือนกันถึงโดนรีดเสียตัวซีดอย่างนี้
อย่างนี้เฮียสาธิต ต้องระวังแฟนคลับจะไปฟ้องนายว่า กรมสรรพากรยุคท่านไม่มีมาตรการเก็บภาษีเสียเลย...
เพิ่มเอ๊าะอีกคนก็ได้นิ ฮ่าฮ่า